
TEHNIČNE SPECIFIKACIJE


Predmet naročila/opis predmeta naročila: OBNOVA FASADE IN STREHE

Predmet javnega naročila obsega: Obnovo fasade in strehe na zgradbi, ki zajema  adaptacijo zunanjega sloja fasade in sicer adaptacijo obstoječega ometa in zamenjavo strešne kritine. 

Popisi del v Obrazcu predračuna obsega:  pripravljalna dela, obnovo fasade, obnovo strehe – krovsko kleparska dela, ostala montažerska dela, ki vključujejo vsa dela potrebna  za izvedbo predmetnega javnega naročila kakor tudi nepredvidena, nepredvidljiva in nujna dela. 

Izvajalec del mora  z vidika ohranjanja dediščine  - obstoječega videza, predložiti ponudbo  v skladu z Kulturnovarstvenim soglasjem in Kulturnovarstvenimi pogoji, ki jih je izdal oz. določil Zavod za varstvo kulturne dediščine Slovenije, Območna enota: Maribor, Slomškov trg 6, 2000 Maribor (v nadaljevanju: ZVKDS)  in pri sami izvedbi del na zgradbi sodelovati z Zavodom za varstvo kulturne dediščine Slovenije, Območna enota: Maribor.

Zato mora Izvajalec pri obnovi fasade in strehe upoštevati navodila in smernice ZVKDS OE Maribor, ki so navedene v Kulturnovarstvenem soglasju in Kultornovarstvenih pogojih   in se smatrajo za sestavni del tega popisa del.
Pred izdelavo ponudbe si mora ponudnik temeljito ogledati objekt.

Obnova fasade in strehe se bo Izvedla  na zgradbi, ki leži v katastrski občini Murska Sobota 105, številka parcele 361, številka stavbe 75. 

Pozitivno Kulturnovarstveno soglasje številka 35107-0909/2016-5 ES z dne 29.01.2019 za posega zamenjave strešne kritine in obnove fasade je bilo naročniku/investitorju izdano na podlagi Predračuna za javno naročilo: obnova fasade in strehe (popisa del vsebovan v prilogi Obrazec Predračun). Poseg se dovoli v obsegu in na način, kot je določen v Kulturnovarstvenih pogojih številka 35107-0909/2016-2 ES z dne 18.10.2016.

V skladu z Kulturnovarstvenimi pogoji ZVKDS  oba posega (zamenjava strešne kritine in adaptacija zunanjega sloja fasade) na objektu predstavljata poseg v urbanistični spomenik Murska Sobota - Mestno jedro (EŠD 6774), hkrati v enoto dediščine Murska Sobota - Zdravstveni dom (EŠD 16812), po dokumentaciji (lokacija, fotodokumentacija, kopija katastrskega načrta) je potrebno izpolniti naslednje kulturnovarstvene pogoje:

 1.) zamenjava strešne kritine je dovoljena pod pogojem, da se uporabi enaka kritina obstoječi, (neengobiran, neglaziran, klasično rdeč opečni bobrovec) in istovrstnimi elementi, detajli in lokacijami namestitve (linijski snegolovi in žlebovi se v materialu, barvi in natančni lokaciji namestitve ne smejo spreminjati, razen po dogovoru z ZVKDS)

2.) adaptacija zunanjega sloja fasade:  pri obnovi fasade je potrebno ohraniti originalne elemente fasade, vključno z detajli in barvnimi odtenki; bistveno je ohranjanje estetike strukture in materiala; 
- strukturo ometa in barvo fasade bo določil restavrator ZVKDKS na osnovi sondaž primarnih barvnih tonov avtorskega arhitekturnega dela. Ne glede na to, kateri proizvajalec barv bo izbran,  bo potrebno ZVKDS v potrditev na fasadi izvesti vzorce v barvnih odtenkih, ki bodo identični izbranim; historični napis Zdravstveni dom na ulični fasadi je potrebno ohraniti, barvni ton bo določil restavrator ZVKDS;
- klimatske naprave oziroma druge elemente je po končani sanaciji načeloma mogoče nameščati na fasade, vendar je potrebno predvideti enotno shemo pozicij, ki bo upoštevala pogoj, da na ulični in obeh bočnih fasadah nameščanje zunanjih enot ni dovoljeno;  ZVKDS predlaga enotno lokacijo zunanjih enot ob dvoriščni fasadi in podometno napeljavo. 
3.) Začetek del mora biti pisno prijavljen ZVKDS vsaj 10 dni prej zaradi zagotovitve nadzora nad posegi. 

Če kateri element obstoječega videza ne bo dobavljiv, je potrebno o nadomestni izbiri obvestiti ZVKDS.

Opombe iz popisov del v Obrazcu predračun:
Pod točko B. OBNAVA FASADE: Zap. št. 3, 3a, 4
Vso nadometno instalacijo je potrebno nadomestiti podometno.

Pod točko B OBNOVA FASADE: Zap. št. 5 
Strukturo  ometa in barvo fasade bo določil restavrator ZVKDS.
Vso nadometno instalacijo je potrebno nadomestiti podometno.

Pod točko B OBNOVA FASADE: Zap. št. 6 
Historični napis na ulični fasadi je potrebno ohraniti. Barvni ton bo določil restavrator ZVKDS.

Pod točko C. OBNOVA STREHE: Zap. št. 7 
Tondach bobrovec mora biti neglaziran, neengobiran, naravni opečni.
Enako morajo biti vsi detajli (zračniki, krajniki, slemenjaki,…)

Pod točko C. OBNOVA STREHE: Zap. št. 12, 13., 14. 
Vsi detajli izvedbe in materialov morajo biti natančno povzeti po obstoječih, tudi pozicije in barve žlebov ter pločevine (rjave); 
Namen je, da noben detajl, ki so zdaj dobro oblikovani in pozicionirani, lepo skriti, ne izstopa.

Pod točko C. OBNOVA STREHE: Zap. št. 15.
Vsi detajli izvedbe in materialov morajo biti natančno povzeti po obstoječih, tudi pozicije in barve žlebov ter pločevine (rjave); 
Izdelani morajo biti z minimalnim robom;

Pod točko C. OBNOVA STREHE: Zap. št. 17 
Ton mora biti primerljiv tonu kritine oz. barvno prilagojen kritini.

Pod točko C. OBNOVA STREHE: Zap. št. 18 – 
Dovoljeni so identični obstoječim pod točko 17. 

Pod točko C. OBNOVA STREHE: Zap. št. 20
Biti mora  barvno prilagojeni kritini, da ne izstopa.

Pod točko C. OBNOVA STREHE: Zap. št. 21, 22., 23. in 24.
Gre za zamenjavo dotrajanih obstoječih elementov – dovoljeni so identični obstoječim.

Pod točko C. OBNOVA STREHE: Zap. št. 25
Žlota mora biti minimalna možna in maksimalno  nevidna - prilagojena kritini.

Pod točko C. OBNOVA STREHE: Zap. št. 26
Lokacijo in detajl je potrebno obrazložiti (ali priložiti foto primerljivega primera izvedbe ipd.) in dati v potrditev ZVKDS.

Pod točko C. OBNOVA STREHE: Zap. št. 27
ZVDKS predlaga izvedbo strelovoda Indelec (Rauter). V primeru, da se izvede klasični strelovod, se naj vertikale skrijejo ob žlebove. 
Morajo biti pozicionirane na isti lokaciji na fasadi oz. upoštevati enotno shemo pozicij ali po dogovoru z ZVKDS.

Pod točko D. OSTALA MONTAŽERSKA DELA: Zap. št. 1, 2 in 3
Vso nadometno instalacijo je potrebno nadomestiti podometno.

Pod točko D. OSTALA MONTAŽERSKA DELA Zap. št. 1 
Glede ponovne namestitve klim je potrebno predvideti  enotno shemo pozicij.

